Diari Oficial de la Generalitat Valenciana


Sumari del DOGV 8060, del 12-06-2017 (2017/5212)

Extracte de la Resolució de 5 de juny de 2017, del conseller d'Educació, Investigació, Cultura i Esport, per la qual es convoquen subvencions dirigides a entitats sense ànim de lucre per a la promoció de la cultura valenciana a través de les activitats i festes vinculades al patrimoni cultural immaterial valencià.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8060

Data del DOGV
:   12-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5212


Data del document
:   05-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 5 de juny de 2017, del conseller d'Educació, Investigació, Cultura i Esport, per la qual es convoquen subvencions dirigides a entitats sense ànim de lucre per a la promoció de la cultura valenciana a través de les activitats i festes vinculades al patrimoni cultural immaterial valencià. [2017/5212]  
BDNS (identif.): 350410.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Adjudicataris  
Les associacions i fundacions privades, sense ànim de lucre, legalment constituïdes, que realitzen les seues activitats en el territori de la Comunitat Valenciana, i que tinguen entre les seues finalitats fundacionals la realització d'activitats de promoció i difusió de la cultura o dels béns patrimonials o culturals.  
  
Segon. Objecte  
L'objecte de la present resolució és convocar les subvencions destinades a finançar la promoció d'activitats i festes vinculades amb la cultura valenciana i el patrimoni cultural immaterial valencià, organitzades per entitats sense ànim de lucre, que es realitzen en el territori de la Comunitat Valenciana.  
  
Tercer. Bases reguladores  
L'Ordre 53/2016, de 16 de setembre, de la Conselleria d'Educació, Investigació, Cultura i Esport, aprova les bases reguladores d'aquestes subvenciones dirigides a entitats sense ànim de lucre per a la promoció de la cultura valenciana a través de les activitats i festes vinculades al patrimoni cultural immaterial valencià (DOGV 7877, 20.09.2016).  
  
Quart. Quanties  
L'import màxim global de les ajudes a concedir serà de 315.000 euros. L'import màxim de les ajudes serà de 10.000 euros per beneficiari.  
  
Cinqué. Termini de presentació de sol·licituds  
El termini de presentació de les sol·licituds serà d'un mes a comptar des de l'endemà de la publicació d'aquesta convocatòria en el Diari Oficial de la Generalitat Valenciana.  
  
Sisé. Altres dades  
Les sol·licituds es formularan segons el model de l'imprés normalitzat que s'adjunta a aquesta resolució com a annex I, Sol·licitud i justificació d'ajudes per a la promoció de la cultura i les activitats i festes vinculades al patrimoni cultural immaterial valencià.  
  
València, 5 de juny de 2017.- El conseller d'Educació, Investigació, Cultura i Esport: Vicent Marzà Ibáñez.